**เลิฟทูแชร์** (อังกฤษ: Love to Share) คือ สตูดิโออัลบั้มของค่ายทรูแฟนเทเชีย เป็นการรวมตัวอย่างเป็นทางการครั้งแรกของนักล่าฝันหญิง รายการ ทรู อะคาเดมี่ แฟนเทเชีย ทั้ง 3 ซีซั่น ได้แก่ "ธัญนันท์ มหาพิรุณ" จาก ทรู เอเอฟ 1 , "พัดชา เอนกอายุวัฒน์" จาก ทรู เอเอฟ 2 และ "พชร พูลสวัสดิ์" จาก ทรู เอเอฟ 3 อัลบั้มนี้ไม่มีการวางจำหน่ายอย่างเป็นทางการ สิทธิพิเศษสำหรับลูกค้า ทรู คอร์ปอเรชั่น สามารถแลกซื้อได้จากร้านทรูช็อป และ ทรูมูฟช็อป ตั้งแต่วันที่ 1 ธันวาคม พ.ศ. 2549

ข้อมูลอัลบั้ม
-------------

**เลิฟทูแชร์** เป็นอัลบั้มพิเศษ True Music Exclusive Album สำหรับกลุ่มลูกค้า ทรู คอร์ปอเรชั่น ที่ให้การสนับสนุนมาอย่างดีโดยตลอด ทาง ทรูแฟนเทเชีย จึงมีความตั้งใจที่จะสร้างสรรค์ผลงานตอบโจทย์ความมุ่งมั่นและยิ่งใหญ่ของกลุ่มทรู จึงได้เลือกตัวแทนนักล่าฝันที่มีความโดดเด่นทางด้านเสียงร้องของ ทรู อะคาเดมี่ แฟนเทเชีย มาสร้างสรรค์บทเพลงไพเราะกินใจให้กับอัลบั้มนี้ โดยใช้คอนเซ็ปต์การรวมพลังนำเสนออัลบั้ม ที่ร้อยเรียงท่วงทำนองเพลงรัก ความหมายดี แบ่งปันความรักและความสุขให้กับทุกคน และมอบความสุขให้กับทุกคนที่มีหัวใจรักในเสียงเพลง ตัวแทนนักล่าฝันอัลบั้มนี้ประกอบไปด้วย "ธัญนันท์ มหาพิรุณ" , "พัดชา เอนกอายุวัฒน์" , "พชร พูลสวัสดิ์"

อัลบั้มเป็นครั้งแรกของการนำเสนออัลบั้ม เป็นรูปแบบดิจิทัลคอนเท้นท์ ดิจิทัลมิวสิก อย่างสมบูรณ์แบบ โดยซีดีเพลงจะอยู่ในรูปแบบ "Enhanced CD" ซึ่งเป็นซีดีจัดทำพิเศษที่รวบรวมความบันเทิง ทั้ง เพลง , มิวสิกวีดีโอ , เบิ้องหลังการถ่ายทำ , เนื้อเพลง , แกลอรี่รูปภาพ บรรจุอยู่ในแผ่นเดียว โดยจะพบความพิเศษเหล่านี้เมื่อเปิดผ่านเครื่องคอมพิวเตอร์ อีกทั้งยังมีบริการมัลติมีเดียอื่นๆผ่านทางเว็บไซต์ www.truemusic.com อีกด้วย 

ส่วนของงานเพลงของอัลบั้มนี้ จะมีความโดดเด่นโดยแต่ละเพลงจะมีแนวเพลงที่ไม่ซ้ำกัน เปิดตัวด้วย เพลง "ตัวของตัวเอง" เพลงนี้มีกลิ่นอายของเพลงคนผิวสี ผสมกับแนวเพลง กอสเปล ความหมายของเพลงสื่อถึงความมั่นใจในตัวเอง ทั้งในด้านความคิดและการกระทำ มิวสิกวีดีโอจะเป็นเรื่องราวของชีวิตคนในช่วงต่างๆ อีกทั้งยังมีการแสดงประกอบเป็นกลุ่มนักร้องประสานเสียงผิวสี ซึ่งเข้ากับบทเพลงนี้เป็นอย่างดี ซิงเกิลโปรโมตถัดมาเป็นเพลงสากล นับว่าเป็นเพลงแรกของค่าย ทรูแฟนเทเชีย มีชื่อเพลงว่า "Give it a try" ถ่ายทอดอารมณ์เพลงเกี่ยวความรักที่ไม่ต้องการผูกมัด ส่วนซิงเกิลที่สาม เป็นเพลงเร็วจังหวะสนุกๆ ผสมดนตรีอิเล็กทรอนิกส์แดนซ์ กับเพลง "Beware" และ ซิงเกิลโปรโมทสุดท้าย คือ เพลง "รักมันสั่ง" เพลงความหมายดี ส่วนของดนตรีจะมีการใช้กีตาร์สเปนร่วมถ่ายทอดบทเพลงนี้ และได้เชิญคนสำคัญของทั้งสามสาวมาร่วมกันเล่นมิวสิกวีดีโอเพลงนี้อีกด้วย ส่วนอีกเพลงที่ไม่ได้อยู่ในการโปรโมท คือ เพลง "เปลืองค่าโทร" เป็นเพลงเศร้า แนวป็อป ซึ่งทั้งสามสาวก็ถ่ายทอดอารมณ์ผ่านบทเพลงนี้ได้เป็นอย่างดีเช่นกัน

รายชื่อเพลง
-----------

| เพลงที่ | ชื่อเพลง | คำร้อง | ทำนอง | เรียบเรียง | ความยาว |
| --- | --- | --- | --- | --- | --- |
| 1 | "Beware" | เชษฐา ยารสเอก | เชษฐา ยารสเอก | เชษฐา ยารสเอก | 3:37 |
| 2 | "Give it a try" | กิติกร เพ็ญโรจน์ | กิติกร เพ็ญโรจน์ | ภิทรู พลชนะ | 4:59 |
| 3 | "ตัวของตัวเอง" | เชษฐา ยารสเอก | กิติกร เพ็ญโรจน์ | กิติกร เพ็ญโรจน์ , อิทธิกร คามาโช | 3:48 |
| 4 | "เปลืองค่าโทร" | เชษฐา ยารสเอก | Banana Boat | Banana Boat | 4:09 |
| 5 | "รักมันสั่ง" | อารียา พีรพงศเดชา | Banana Boat | Banana Boat | 4:16 |

ทีมงานเพลง
----------

* Executive Production Director - กิติกร เพ็ญโรจน์
* Executive Producer - รณวีย์ ศรีขาว
* Producer - Banana Boat
* Lyrics Producer - เชษฐา ยารสเอก
* Vocal Director - Banana Boat
* Acoustic Guitar - Boat
* Electric Guitar - Boat , Boy
* Bass - Boat , ตุ๊ , อ้วน , ป๊อก
* Drum and Percussion - Fluke , Boat
* Piano and Keyboard - Boat , เป้ , Mick
* Addition Programmer - Boat
* Backing Vocal - จีน , พัดชา , เพชร , Rose , Mick , Mike , Boat
* Recording Engineer - กฤษฎา ไวทย์วรศุข
* Logic Audio , Protool , Tc.Finalizer Technician - กฤษฎา ไวทย์วรศุข
* Mix Down and Mastering - กฤษฎา ไวทย์วรศุข
* Recording , Mix Down , Mastering at - School of Pop

คอนเสิร์ต AF Love To Share Interactive Concert
----------------------------------------------

คอนเสิร์ต "**AF Love To Share : Interactive Concert**" จัดขึ้นวันที่ 4 กุมภาพันธ์ พ.ศ. 2550 โดย True Music ณ MoonStar Studio ถ่ายทอดสดผ่านช่องเพลงทรูมิวสิก และทางเว็บไซต์ www.truemusic.com คอนเสิร์ตนี้เป็นแบบ "Interactive Concert "ผู้ชมทางบ้านสามารถแชทสดผ่านหน้าจอโทรทัศน์ ซึ่งจะถ่ายทอดโดยตรงไปยังหน้าจอหลักในคอนเสิร์ต เพื่อสื่อสารและให้กำลังใจศิลปินบนเวที และมีเซอร์ไพรส์พิเศษคือ การเปิดโหวต SMS แขกรับเชิญในคอนเสิร์ต คล้ายกับรูปแบบรายการ ทรู อะคาเดมี่ แฟนเทเชีย โดยได้เชิญเหล่าเทรนเนอร์และคอมเมนเตเตอร์ของรายการ มาร่วมแสดงโชว์ ได้แก่ "ครูเป็ด-มนต์ชีพ ศิวะสินางกูร" , "ครูเป็ด-วาเนสซ่า กัณโสภณ" , "ครูกานต์ จั่นทอง" และ "ครูรัก-ศรัทธา ศรัทธาทิพย์" , 

สำหรับบทเพลงในคอนเสิร์ตนี้มีทั้งเพลงจากในอัลบั้ม *"เลิฟทูแชร์"* และอัลบั้มที่ผ่านมาของนักล่าฝันทั้งสามคน คอนเสิร์ตนี้นอกจากจะมีนักล่าฝันสามสาว "จีน , พัดชา , เพชร "แล้ว ยังเป็นการรวมตัวนักล่าฝัน ทรู อะคาเดมี่ แฟนเทเชีย มากมาย ทั้งจากโปรเจกต์ *"โซลมัชอินเลิฟ"* , *"แมกซี่มูฟ"* และ ตัวแทนนักล่าฝันคนอื่นๆจากซีซั่น 1 ถึง 3

อ้างอิง
-------

1. ↑   จีน AF1 พัดชา AF2 เพชร AF3 - Love To Share.rar
2. ↑  ทรู เปิดตัว อัลบั้มพิเศษ "Love to Share" - จีน พัดชา เพชร[*ลิงก์เสีย*]truecorp.co.th
3. ↑  ทรู มิวสิก จัดคอนเสิร์ต Interactive AF Love to Share ในบรรยากาศแสนอบอุ่นryt9.com
4. ↑   เอาใจแฟนเพลง 3 สาวเสียงดี ด้วย Interactive Concert ตอน AF Love to Share]mxphone.com
5. ↑   นักล่าฝันคอนเสิร์ต AF Love To Share ร่วมถ่ายทอดบทเพลง Theme ส่งท้ายคอนเสิร์ต youtube.com

| * ด
* ค
* ก
พัดชา เอนกอายุวัฒน์ |
| --- |
| **อัลบั้มเดี่ยว** | *พัดชา เดอะมิราเคิลซิกซ์* (2550) • *แฮนเดิลวิทแคร์* (2551) • *อีฟ ไอ เวอร์ ยู* (2554) |
| **อัลบั้มรวม** | *ปฏิบัติการเร่ขายฝัน* (2548) • *ภารกิจลับ...ภารกิจรัก* (2549) • *ดรีมทีม* (2549) • *เลิฟทูแชร์* (2549) • *เพลงประกอบละครเวทีเอเอฟเดอะมิวสิเคิล ตอน เงิน เงิน เงิน* (2550) • *ซาวน์แทร็กเพลงประกอบเอเอฟเดอะมิวสิเคิล ตอน เงิน เงิน เงิน* (2550) • *เพลงประกอบละครเวทีเอเอฟเดอะมิวสิเคิล ตอน โจโจ้ซัง* (2551) • *ผูกใจ* (2553) |
| **ซิงเกิลเพลง** | เพียงครึ่งใจ (2552) • หนึ่งคนพิเศษ (2553) • เสียงพล่อยๆ (2553) • รักตัวเองก็พอ (2554) • คิดต่าง (2554) • ทนไม่พอ รอไม่ไหว (2555) • จำไม่ได้ ใครคือเธอ (2555) • โลกใบใหม่ ไม่มีเธอ (2556) • ก่อนความโชคร้ายมาเยือน (2557) • ไม่หายไปไหนเลย (2557) • ไม่ชินแต่ชอบ (2558) |
| **บทความที่เกี่ยวข้อง** | ทรูแฟนเทเชีย • ทรู อะคาเดมี่ แฟนเทเชีย • ทรู อะคาเดมี่ แฟนเทเชีย ซีซั่นที่ 2 • พาวเวอร์ป๊อปเกิร์ล • เลิฟทูแชร์ • The Mask งานวัด |